

Til alle som fylte eller fyller 1 år i løpet av 2016:

**Velkommen til 1ÅRsamling!**

**lørdag 17. desember 12:00 i Hunstad kirke**

Denne samlingen er preget at vi er i **advent**, og snart er det jul. Kirkerommet er gjort klar. Vi synger og leker, lager lyd, blåser såpebobler, det er julekrybbe og adventslys. Husbandet i Hunstad spiller sammen med oss: Trygve Valøy (gitar), Terje Hongset (bass) og Stig-Rune Holien (trommer). Ettåringen får utforske og oppleve gjennom å se, ta på, høre, smake, lukte. Dette blir en hyggelig førjulsstund som vi håper dere tar dere tid til. Vi har en fin **adventsgave** til ettåringene som kommer; «Julebarnet» - en bildebok som kan brettes ut og bli til en julekrybbe.

Det blir en liten **lørdagscafe** etter samlingen med salg av vafler og litt annet godt for liten og stor. Selve samlingen er gratis. På cafeen kan du betale med kort, kontant eller vipps.

**Påmelding** innen fredag 16. desember til menighetspedagog Marita E. Sivertsen ms868@kirken.no / 48895336.

**Velkommen! Hilsen Marita og Unn-Kristin i kirken.**

*1ÅRsamlingen er en del av trosopplæringen i Bodin og Hunstad kirke. Hvert år mellom 0-18 år tilbys barnet en samling i kirken, enten i Bodin eller i Hunstad.*